21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1318 της 21/25 Νοεμ. 1981 (ΦΕΚ Α΄ 329) Περί συστημάτων μετρήσεως υγρών εκτός ύδατος, σε συμμόρφωση προς την Οδηγία 77/313/ΕΟΚ του Συμβουλίου των Ευρωπαϊκών Κοινοτήτων της 5ης Απρ. 1977. ΄Εχοντας υπόψη: α)Το άρθρ.2 του Νόμ. 945/1979 «περί κυρώσεως της συνθήκης προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα ΄Ανθρακος και Χάλυβος». β)Τα άρθρ.2, 143 και 145 της πράξεως προσχωρήσεως της Ελληνικής Δημοκρατίας στις Ευρωπαϊκές Κοινότητες. γ)Την 77/313/ΕΟΚ οδηγία του Συμβουλίου της 5ης Απρ. 1977 «περί προσεγγίσεως των νομοθεσιών των Κρατών μελών των αναφερομένων στα σύνολα μετρήσεως υγρών εκτός του ύδατος», μαζί με το παράρτημά της. δ)Την 959/1981 γνωμοδότηση του Συμβουλίου της Επικρατείας, με πρόταση των Υπουργών Συντονισμού και Εμπορίου, αποφασίσαμε: ΄Αρθρ.1.-Το παρόν Π.Δ/γμα, εκδίδεται με σκοπό τη συμμόρφωση της Ελληνικής Νομοθεσίας προς τις διατάξεις της 77/313/ΕΟΚ Οδηγίας του Συμβουλίου και του παραρτήματός της, η οποία έχει δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31 Δεκ. 1980, Κατηγορία 13 Βιομηχανική Πολιτική, τόμος 006). ΄Αρθρ.2.-Το παρόν Π.Δ/γμα εφαρμόζεται στα συστήματα μετρήσεως υγρών εκτός του ύδατος, τα οποία είναι εφοδιασμένα με μετρητές όγκου, (Αντί για τη σελ. 76,47(γ) Σελ. 76,47(δ) Τεύχος Ζ102-Σελ. 11 Μέτρα και Σταθμά 5.Β.β.19-21 στους οποίους το υγρό προκαλεί την κίνηση των κινητών τοιχωμάτων των θαλάμων μετρήσεως. ΄Αρθρ.3.-«1.Στα συστήματα (σύνολα) μετρήσεως, τα οποία μπορούν να φέρουν σφραγίδες και σήματα ΕΟΚ, εφαρμόζονται οι διατάξεις του παραρτήματος της Οδηγίας του Συμβουλίου 77/313/ΕΟΚ, όπως αυτό τροποποιήθηκε και συμπληρώθηκε με την Οδηγία 82/625/ΕΟΚ της Επιτροπής των Ε.Κ. της 1ης Ιουλ. 1982». Η παρ.1 αντικαταστάθηκε ως άνω από το άρθρ.2 της Φ3/1518/1984(ΦΕΚ Β΄ 790) απόφ. Υπ. Εθν. Οικ. και Εμπορίου (κατωτ. αριθ. 28). 2.Τα συστήματα αυτά αποτελούν αντικείμενο εγκρίσεως προτύπου ΕΟΚ, εφ’ όσον τούτο απαιτείται από τις διατάξεις του παραρτήματος της Οδηγίας 77/313/ΕΟΚ και υποβάλλονται στον αρχικό έλεγχο ΕΟΚ, υπό τις συνθήκες που καθορίζονται στο παράρτημα της ανωτέρω Οδηγίας. 3.Η έγκριση προτύπου ΕΟΚ, μπορεί να χορηγηθεί σε εξαρτήματα (συστατικά στοιχεία) ή σε μέρη (υποσύνολα) ενός συστήματος μετρήσεως υπό τους όρους που καθορίζονται στο παράρτημα της Οδηγίας 77/313/ΕΟΚ. ΄Αρθρ.4.-1.Επιτρέπεται η ελεύθερη κυκλοφορία στην αγορά και η χρήση των συστημάτων μετρήσεως υγρών εκτός του ύδατος, όταν φέρουν τα σήματα και τις σφραγίδες που προβλέπονται από το παρόν και είναι σύμφωνα με τις διατάξεις του Π.Δ. 1156/81 «περί οργάνων μετρήσεως και μεθόδων μετρολογικού ελέγχου». 2.Επίσης επιτρέπεται η θέση σε κυκλοφορία στην αγορά των εξαρτημάτων και των μερών ενός συστήματος μετρήσεως που φέρουν την έγκριση προτύπου ΕΟΚ. ΄Αρθρ.5.-Η ισχύς του παρόντος αρχίζει από την 1η Ιαν. 1981. Κάθε άλλη διάταξη, που αντίκειται στο παρόν, καταργείται. 